Elona Gjergjani
Diplomuar për Shkenca Juridike, specializimi Drejtësi, në Fakultetin e Drejtësisë të Universitetit të Krajovës, Rumani, në vitin 2004.
Në periudhën nëntor 2004 – shkurt 2019 ka punuar në sektorë të ndryshëm të Ministrisë së Drejtësisë, në pozicionet e specialistes, inspektores dhe përgjegjëses së sektorit.
Në periudhën shkurt – mars 2019 ka ushtruar detyrën e përgjegjëses së sektorit në Drejtorinë Juridike të Autoritetit të Komunikimeve Elektronike dhe Postare.
Në periudhën mars 2019 – gusht 2021 ka ushtruar detyrën e këshilltares ligjore në Njësinë e Shërbimit Ligjor të Kolegjit të Posaçëm të Apelimit.
Ka qenë e angazhuar në mësimdhënie dhe si eksperte ligjore në një sërë nismash dhe projektesh të lidhura me çështjet e të drejtave të fëmijëve, me fokus drejtësinë penale për të miturit, barazinë ligjore, edukimin ligjor, luftën kundër korrupsionit, organizimin dhe funksionimin e sistemit gjyqësor, si dhe shërbimet ligjore.
Që prej vitit 2021 ushtron detyrën e këshilltares ligjore në Njësinë e Shërbimit Ligjor në Gjykatën Kushtetuese.

